भद्रवाही भाषा
भद्रवाही भाषा (Bhadarwahi language) भारत के जम्मू और कश्मीर केंद्र शासित प्रदेश के डोडा ज़िले में बोली जाने वाली एक पहाड़ी भाषा है। यह डोगरी भाषा के बहुत समीप है और इसे कभी-कभी उसकी उपभाषा भी समझा जाता है। इसका नाम डोडा ज़िले के भद्रवाह शहर पर पड़ा है, हालांकि यह पूरे ज़िले में बोली जाती है। इसकी स्वयं कुछ अपनी उपभाषाएँ हैं, जिनमें भलेसा तहसील में बोली जाने वाली भलेसी भाषा भी है।